Diari Oficial de la Generalitat Valenciana


Sumari del DOGV 7707, del 28-01-2016 (2016/503)

ORDRE 1/2016, de 27 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'Ordre 4/2015, de 15 de juny, de la Conselleria de Governació i Justícia, sobre mòduls de compensació econòmica aplicables a les actuacions del torn d'ofici i assistència al detingut o pres pels procuradors i advocats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/01/27/1/dof/vci/html**

### Dades del document

Número de DOGV
:   7707

Data del DOGV
:   28-01-2016

Secció del DOGV
:   I. DISPOSICIONS GENERALS

Número del document
:   2016/503


Data del document
:   27-01-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * advocat
    * legislació
    * professió jurídica
    * assistència judicial
    * salari

ORDRE 1/2016, de 27 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'Ordre 4/2015, de 15 de juny, de la Conselleria de Governació i Justícia, sobre mòduls de compensació econòmica aplicables a les actuacions del torn d'ofici i assistència al detingut o pres pels procuradors i advocats de la Comunitat Valenciana. [2016/503]  
L'Ordre 4/2015, de 15 de juny, de la Conselleria de Governació i Justícia, va modificar l'Ordre 2/2012, de 17 de gener, de la Conselleria de Justícia i Benestar Social, sobre mòduls de compensació econòmica aplicables a les actuacions del torn d'ofici i assistència al detingut o pres pels procuradors i advocats de la Comunitat Valenciana.  
  
Encara que la modificació operada per la referida Ordre 4/2015 va suposar un lleuger augment dels mòduls que van ser durament retallats en l'exercici 2012, continuen resultant clarament insuficients per a garantir una retribució digna per als lletrats que presten els seus serveis professionals en el Torn d'Ofici.  
En conseqüència, es considera oportú revisar a l'alça els mòduls establits en l'Ordre 4/2015, de 15 de juny, a fi de tornar als advocats el poder adquisitiu de 2012. Per a això, i en correspondència amb el compromís del Consell de prestar un servei d'assistència jurídica gratuïta de qualitat, s'ha augmentat la línia pressupostària per a l'exercici 2016 dotant-la de més recursos econòmics per a sufragar les actuacions dels advocats del Torn d'Ofici.  
D'aquesta manera, la Conselleria de Justícia, Administració Pública, Reformes Democràtiques i Llibertats Públiques, augmenta els mòduls que més retallades van patir, com són les assistències en guàrdies, juís ràpids i procediments abreviats en matèria penal, així com aquells procediments de família en matèria civil, compensant així l'esforç que han fet durant aquests últims anys els advocats dedicats al Torn d'Ofici, concebut com un servei públic imprescindible per a fer real i eficaç el dret fonamental a la tutela judicial efectiva.  
  
La reforma que ha suposat la Llei Orgànica 1/2015, de 30 de març, per la qual es modifica la Llei Orgànica 10/1995, de 23 de novembre, del Codi Penal, ha suprimit les faltes que històricament venien regulades en el llibre III del Codi Penal, si bé algunes d'elles les ha incorporades al llibre II del Codi, regulades com a delictes lleus en els corresponents tipus delictius. És per això que aquelles mencions de juís de faltes que s'arrepleguen en les bases i mòduls relacionades en l'annex d'aquesta Ordre, han d'entendre's en tot cas, referides als corresponents delictes lleus en què s'han vist transformades.  
  
Per a l'elaboració d'aquesta ordre s'ha seguit el procediment establit en l'article 43.1 de la Llei 5/1983, de 30 de desembre, del Consell, havent donat audiència al Consell Valencià de Col·legis d'Advocats.  
  
En virtut de tot el que s'ha dit adés, fent ús de les atribucions conferides pels articles 28 i 37 de la Llei 5/1983, de 30 de desembre, del Consell, així com l'article 4 del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques,  
  
  
ORDENE  
  
Article únic. Modificació de l'annex II de l'Ordre 4/2015, de 15 de juny, de la Conselleria de Governació i Justícia  
Modificar l'annex II de l'Ordre 4/2015, de 15 de juny, de la Conselleria de Governació i Justícia, establint les quanties fixades en els mòduls que consten en l'annex II d'aquesta ordre.  
  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana, aplicant-se el nou barem que s'aprova amb efectes des de l'1 d'octubre de 2015.  
  
València, 27 de gener de 2016  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO  
  
  
  
  
  
  
ANNEX II  
Mòduls i bases de compensació econòmica per a advocats i advocades  
  
JURISDICCIÓ PENAL EUROS  
Assistència ordinària al detingut 60,00  
Servei de guàrdia, fins a 6 assistències 150,00  
Servei de guàrdia, superior a 6 assistències 300,00  
Guàrdia de permanència per a l'enjudiciament immediat de faltes:   
- fins a 2 juís de faltes celebrats  
- de 3 a 4 juís de faltes celebrats  
- més de 4 juís de faltes celebrats 88,00  
146,50  
220,00  
Disponibilitat per guàrdia diària en partits o demarcacions on no es retribuïsca per servei de guàrdia, absorbible, si és el cas, per les assistències efectivament realitzades 50,00  
Disponibilitat per guàrdia setmanal en partits o demarcacions on no es retribuïsca per servei de guàrdia, absorbible, si és el cas, per les assistències efectivament realitzades 350,00  
Procediment penal general, dictada la interlocutòria de sobreseïment o obertura del juí oral 220,00  
Procediment penal general, dictada la sentència o resolució que pose fi al procediment 440,00  
Juí amb jurat, dictada la interlocutòria de sobreseïment o d'obertura del juí oral 275,00  
Juí amb jurat, dictada la sentència o resolució que pose fi al procediment, en delictes contra la vida 660,00  
Juí amb jurat, dictada la sentència o resolució que pose fi al procediment, resta de delictes 550,00  
Procediment abreujat, dictada la interlocutòria de sobreseïment o d'obertura del juí oral 100,00  
Procediment abreujat, dictada la sentència o resolució que pose fi al procediment 150,00  
Procediment abreujat, tramitat tal com disposa per la Llei 38/2002, per a l'enjudiciament ràpid i immediat de determinats delictes i faltes 180,00  
Procediment abreujat, amb desplaçament per a assistència al juí oral, dictada la sentència o resolució que pose fi al procediment 200,00  
Procediment abreujat, tramitat conforme a què disposa la Llei 38/2002, per a l'enjudiciament ràpid i immediat de determinats delictes i faltes (amb conformitat) 120,00  
Menors, dictada la interlocutòria d'arxiu o interlocutòria d'obertura d'audiència 55,00  
Menors, dictada la sentència o resolució que posa fi al procediment 121,00  
Menors, dictada la interlocutòria d'inici de la peça separada de responsabilitat civil 44,00  
Menors, dictada la sentència o resolució que posa fi a la peça de responsabilitat civil 71,50  
Apel·lacions 145,00  
Apel·lacions en jurisdicció del menor 110,00  
Vigilància penitenciària, iniciat el procediment 154,00  
  
  
JURISDICCIÓ CIVIL EUROS  
Procediment ordinari, dictada la providència d'admissió de demanda o contestació 220,00  
Procediment ordinari, dictada la sentència o resolució que pose fi al procediment 200,00  
Verbal, dictada la providència d'admissió de demanda o contestació 165,00  
Verbal, dictada la sentència o resolució que pose fi al procediment 121,00  
Família, dictada la providència d'admissió de demanda 110,00  
Família, mutu acord, dictada la sentència o resolució que pose fi al procediment 150,00  
Família, contenciós, dictada la sentència o resolució que pose fi al procediment 220,00  
Família, dictada la interlocutòria que resolga la modificació de mesures 66,00  
Mesures provisionals, iniciat el procediment 100,00  
Apel·lacions 145,00  
Procediment monitori, dictada providència d'admissió o formalitzada l'oposició 125,00  
Procediment monitori, dictada sentència o resolució que pose fi al procediment 110,00  
  
  
Resta de procediments especials:   
Procés d'execució, dictada la interlocutòria pel qual es despatxa 136,50  
Procés d'execució, dictada la interlocutòria que pose fi a l'oposició 104,50  
Jurisdicció voluntària, dictada la providència d'admissió de la demanda o contestació 139,00  
Jurisdicció voluntària, dictada la sentència o resolució que posa fi al procediment 109,00  
Diligències preliminars de l'article 256 de la LEC 50,00  
  
  
JURISDICCIÓ CONTENCIOSA ADMINISTRATIVA EUROS  
Formalització de la demanda o contestació, davant la Sala 242,00  
Dictada la sentència o resolució que pose fi al procediment, davant de la Sala 132,00  
Formalització de la demanda o contestació, davant el jutjat, en procediment ordinari 90,00  
Dictada la sentència o resolució que pose fi al procediment, davant el jutjat, en procediment ordinari 100,00  
Procediment abreujat davant el jutjat, dictada la sentència 150,00  
Apel·lació 145,00  
Actuacions en matèria d'estrangeria, prèvies a la via contenciosa 50,00  
   
JURISDICCIÓ SOCIAL EUROS  
Dictada la providència d'admissió de demanda 88,00  
Dictada la resolució que pose fi al procediment 154,00  
Suplicació, presentat el recurs 143,00  
  
  
JURISDICCIÓ MILITAR EUROS  
Dictada la interlocutòria de sobreseïment o obertura del juí oral 82,50  
Dictada la sentència o resolució que pose fi al procediment 137,50  
  
  
RECURS DE CASSACIÓ EUROS  
Per l'anunci 71,50  
Per la formalització 264,00  
   
RECURS D'EMPARA EUROS  
Anunci d'empara 200,00  
   
NORMES GENERALS EUROS  
Transaccions extrajudicials: 75 % de la quantia aplicable al procediment   
Informe motivat d'insostenibilitat de la pretensió 110,00  
Designació sobrevinguda en fase d'execució, dictada la providència tenint per sol·licitada o continuada l'execució 105,00  
Supòsits en què no és preceptiva la intervenció de lletrat, però aquesta és requerida per mitjà d'interlocutòria motivada per l'òrgan judicial, dictada providència per la qual s'assenyala la celebració de juí 110,00  
Procediments d'especial complexitat, duració, dificultat o dedicació per raó de la matèria, territori, persones implicades, múltiples diligències en òrgans jurisdiccionals, o qualsevol altra circumstància que, amb un informe previ fonamentat del Col·legi d'Advocats competent i amb caràcter excepcional, siga apreciada i autoritzada per la Direcció General de Justícia, a més del mòdul corresponent al procediment judicial de què es tracte 3.000,00  
Tramitació col·legial de sol·licituds d'assistència jurídica gratuïta 8,00


Còpia Permalink ELI